શિબુયાથી ટેક્સીમાં ચાલીસેક મિનિટનો પ્રવાસ કરીને શિન્જુકુ જઈ શકાય છે. જ્યાં વિશાળ શૉપિંગ મૉલ્સ છે, ફૂડ જોઈન્ટ્સ છે અને મસ્ત મજાની નાઈટ લાઈફ છે. આમ છતાં ફૂડમાં જેમને પ્રયોગો કરવા ગમતા હોય એમણે ઓમોઈડે યોચોકા જવું જોઈએ, જે મેમરી લેન અથવા તો પિસ એલી તરીકે પણ ઓળખાય છે. આ વિસ્તાર શિન્જુકુ સ્ટેશનની બહાર આવેલો છે. અહીં સો મીટર લાંબી ગલીમાં ઘણી નાનકડી રેસ્ટોરાં છે, જે અહીની ખાસ વખણાતી યાકિતોરી ડિશીઝ પીરસે છે. અહીંથી પસાર થવું પણ એક અનોખો અનુભવ છે.